Ljubljana, 14.12.2017

**ZAPISNIK**

12. seje UO Zbornice knjižnih založnikov in knjigotržcev, dne 11. decembra 2017 ob 11.00 uri, v prostorih GZS Dimičeva 13, sejna soba v 6. nadstropju.

Prisotni: Bojan Švigelj, Janez Miš, Tone Rode, Maruša Kmet,Marko Ručigaj, Rudi Zaman, Helena Kraljič, Zdravko Kafol

Odsotni: Iva Premerl, Franc Kelih

**Dnevni red:**

1. Predstavitev nove generalne direktorice GZS mag. Sonje Šmuc
2. Pregled zapisnika 11. seje UO ZKZK
3. Strateška evalvacija 33. SKS
4. Zasnova dogodka » Poletni knjižni sejem Ljubljana«
5. Razno (generalna skupščina FEP)

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Generalna direktorica je predstavila glavne cilje GZS, predvsem 2. cilj »Zapolnitev kadrovske vrzeli«, kjer je ena od aktivnosti tudi povečanje bralne pismenosti zaposlenih. Napovedala je finančno sanacijo GZS in projekt sodobne organiziranosti GZS (=reorganizacija), ki je trenutno preveč razdrobljena in zato neučinkovita. Posebna delovna skupina bo do pomladi pripravila predloge.

Člani so izrazili zaskrbljenost ob sprejemanju Zakona o varstvu osebnih podatkov, ki so ga pripravili na Ministrstvu za pravosodje. Zakon temelji na evropski Splošni uredbi o varstvu osebnih podatkov (GDPR) in se bo, tako kot uredba, začel uporabljati maja prihodnje leto. V primeru retroaktivnega delovanja bo povzročena velika škoda. Direktor se sestane s pravno službo in obvesti UO o stanju pri sprejemanju in aktivnostih GZS na tem področju.

Ad. 2. Sklepi realizirani, razen priprave pobude za začetek nacionalne knjižne kampanje, zapisnik potrjen.

Ad. 3. 33. SKS je bil po prvih odmevih uspešen, direktor pošlje anketo razstavljavcem. Vsebinski koncept sejma je ustrezen, optimizirati je potrebno spremljevalne dogodke, sejem diferencirati od ostalih z živahnostjo, družabnostjo, humanitarnostjo,… (Majhen sejem z velikim srcem). Nadalje iskati notranje možnosti pridobivanja prihodkov (trženje sejemskega prostora in časa). Sejem je potrebno odpreti za obiskovalce že v torek ob 12h. Člani UO so za predsednika UO 34. SKS imenovali Zdravka Kafola.

Ad. 4. Direktor je predstavil idejo za pripravo »Poletnega knjižnega sejma«. Člani UO so opozorili na nevarnost »diskontinizacije« dogodka. Direktor do naslednje seje pripravi podrobnejša finančna izhodišča projekta in predlog komercialnega modela (=načina prodaje).

Ad. 5. Predsednik se je udeležil generalne skupščine FEP in bo o obisku poročal na naslednji seji.

Bojan Švigelj, predsednik UO ZKZK

Zapisal Zdravko Kafol